
Masoneria globalistă se cutremură: B'nai B'rith International, cea mai veche organizaţie evreiască, transmte lui lohannis îngrijorările despre Georgescu 
E . i b 


Postat la: 04.12.2024 | Scris de: ZIUA NEWS 


1) 


Daniel Mariaschin, CEO al B'nai B'rith International, cea mai veche organizaţie evreiască, fondată la 1843, i-a transmis preşedintelui Klaus lohannis o scrisoare prin care 
îşi arată "îngrijorarea faţă de bunăstarea și dezvoltarea țării", în contextul alegerilor prezidenţiale din 8 decembrie. 


Mariaschin subliniază în scrisoarea trimisă luni că organizația pe care o reprezintă şi susținătorii ei sunt îngrijorați de faptul că regimul criminal legionar, Garda de Fier, 
fondatorul acesteia Corneliu Zelea Codreanu şi dictatorul militar lon Antonescu, autorul Holocaustului în România, sunt glorificați de Călin Georgescu (fără să-l 
menţioneze explicit), candidatul pro-rus cu puternică retorică legionară în turul doi al alegerilor prezidenţiale din ţară. Georgescu 1-a glorificat public pe Codreanu şi 
Antonescu, considerându-i eroi. 


Însă Georgescu a încercat să-şi spele imaginea de antisemit între cele două tururi prezidenţiale, fapt care i-a adus critici dure din partea unui segment de alegători care l-au 
votat în 24 noiembrie. Vezi detalii aici şi aici. Mariaschin îi aminteşte lui lohannis că organizaţia a susținut puternic aderarea României la UE și NATO după 1990, iar 
Comisia Wiesel din care a făcut parte şi el a fost o piatră de hotar în aceste procese de aderare ale ţării. 


Însă organizaţia consideră că ascensiunea partidelor extremiste ultranaționaliste şi faptul că sunt susținute de o parte semnificativă din societate arată că așteptările lor nu 
sunt cele pe care le preconizau la vremea respectivă, iar la această situaţie au contribuit şi următoarele elemente: 


Evenimente precum glorificarea lui Codreanu de la Tâncăbeşti, anunțul BOR de canonizare a unor legionari şi eşecul Justiţiei în judecarea și condamnarea celor care 
glorifică legionarismul şi figurile legionare, încălcând legea din România. 
Toate aceste lucruri, mai spune reprezentantul B'nai B'rith International, au creat mediul propice pentru apariţia şi creșterea unor candidați cu viziuni fasciste asumate. 


Context 


Și rabinul Andrew Baker, Director al Afacerilor Evreieşti Internaţionale în Comitetul Evreiesc American (American Jewish Committee) și reprezentant personal al 
preşedintelui în exercițiu al OSCE pentru combaterea antisemitismului, a transmis o scrisoare către președintele Klaus Iohannis şi ministrul de Externe Luminiţa 
Odobescu în care şi-a arătat îngrijorarea față de discursul public al candidatului Călin Georgescu. 


Andrew Baker, care a fost decorat atât de Klaus lohannis, cât şi de fostul Traian Băsescu, le-a transmis celor doi oficiali români că discursul lui Călin Georgescu 
"alimentează flăcările antisemitismului, promovează revizionismul Holocaustului şi sfidează scopul esenţial al NATO”. Citeşte mai multe şi consultă scrisoarea aici. 


Călin Georgescu a făcut constant apologia Mişcării Legionare şi a criminalilor Corneliu Zelea Codreanu şi lon Antonescu. "Mişcarea Legionară a fost cea mai puternică 
esență şi expresie de sănătate și de voință proprie venită din poporul român", a spus el în 2020. 


Mai mult, într-o scrisoare transmisă Ministerului Justiţiei în 26 aprilie 2024 și intrată în posesia G4Media și Info Sud-Est, Daniel Mariaschin (CEO B'nai Bi'rith 
International) şi rabinul Andrew Baker (director pentru Afaceri Evreieşti Internaţionale, în cadrul Comitetului Evreiesc American) acuză Parchetul General că nu a dat 
curs mai multor plângeri transmise de Institutul "Elie Wiesel". Mai jos, extrase din scrisoare pe care o poţi consulta aici: 


"În aprilie 2022, Vasile Zărnescu, un negator militant al Holocaustului, a fost condamnat la doi ani de închisoare (cu suspendare). Această sentinţă a fost apoi înlocuită cu 
un avertisment scris avertisment. În ciuda avertismentului, acesta și-a reluat campania publică de negare a Holocaustului. Nu a existat niciun răspuns din partea 
Procurorului General. 

În iunie 2022, procurorul general a fost sesizat să îl ancheteze pe autor, Cristian Troncota, pentru articolul său în care afirma că autoritățile române au protejat evreii în 
timpul Holocaustului, negând astfel Holocaustul din România. Nu a existat a existat niciun răspuns din partea Procurorului General. 

De asemenea, în iunie 2022, Procurorului General i s-a cerut să investigheze site-ul incorectpolitic.com, care neagă sistematic Holocaustul și răspândeşte propagandă 
antisemită. Această solicitare a fost reînnoită în noiembrie 2023. Nu a existat niciun răspuns din partea Procurorului General. 

În februarie 2023, procurorul general a fost informat cu privire la platforma online https://radical-entorage.ro care vinde memorandumuri fasciste şi ale Gărzii de Fier 
memorabilia. Până în prezent, nu s-a primit nicio veste cu privire la vreo anchetă. 

În martie 2023, procurorul general a fost informat cu privire la Marian Motocu care postează sistematic online mesaje rasiste, antisemite și pline de ură inclusiv negarea 
Holocaustului. Până în prezent, nu a existat niciun răspuns. 

În august 2023, o cerere suplimentară a fost trimisă Procurorului General referitoare la postările repetate pe YouTube ale lui Alexandru Amititeloaie şi Gica Manole în care 
aceştia neagă Holocaustul din România şi pogromul de la Iaşi şi promovează cultul lui Ion Antonescu. Nici în acest caz nu a existat niciun răspuns din partea Procurorului 
General". 

Scrisoarea celor doi semnatari este trimisă Ministerului Justiţiei cu precizarea acestora că România a fost condamnată la CEDO, în aprilie 2024, pentru revenirea asupra 
unor condamnări istorice pentru crime legate de Holocaust, în urma rejudecării şi achitării în anii 1990 a doi ofiţeri, condamnaţi în anii 1950 pentru crime de război şi 
crime împotriva umanităţii (cazul Zăicescu şi Fălticineanu c. România (cererea nr. 42917/16). 

e Călin Georgescu: Nu voi mai acorda niciun ajutor Ucrainei! Zero! Totul se opreşte 


Călin Georgescu, politician naţionalist controversat, lider în cursa prezidenţială din România, a declarat pentru BBC că, în cazul în care va câștiga alegerile, 
România va înceta orice formă de sprijin pentru Ucraina. 


e Europa neo-marxistilor lui Lasconi se pregătește de un mare război și investește o sumă colosală 


În mijlocul unei crize, Europa se află şi în faţa riscului de a rămâne fără sprijinul SUA pentru apărare. În acest context, Țările UE discută despre crearea unui fond 
de 500 de miliarde de euro pentru proiecte de apărare comune, în aşteptarea unui posibil nou mandat al lui Donald Trump. 


* Comisia Europeană propune introducerea treptată a controlului digital la frontierele UE pe o perioadă de şase luni 


* Tudorel Toader explică de ce sunt inadmisibile sesizările depuse joi la CCR privind neregulile de la alegeri. Ce a spus si Augustin Zegrean 


Fostul judecător al Curţii Constituţionale Tudorel Toader consideră inadmisibile sesizările depuse joi la CCR în legătură cu ilegalităţile identificate şi comunicate de 
CSAT privind procesul electoral din România pentru turul întâi al alegerilor prezidenţiale. 


* DIICOT reacţionează la cererea PG în cazul Georgescu: Începe analiza documentelor 


DIICOT a reacţionat la cererea Parchetului General al României în cazul finanțării campaniei lui Călin Georgescu. Procurorul general al a transmis procurorului şef 
al DIICOT o solicitare pentru a face o analiză a informaţiilor rezultate în urma desecretizării documentelor din şedinţa CSAT privind turul 1 al alegerilor 
prezidențiale. 


e SRlIoferă explicaţii, după ce a susținut că sute de conturi pro-Georgescu au fost create în 2016, când TikTok încă nu exista în afara Chinei 


SRI oferă lămuiri, la solicitarea stiripesurse.ro, referitoare la acuzaţiile la adresa campaniei lui Călin Georgescu. Este vorba despre acuzaţia că sute de conturi de 
TikTok prin intermediul cărora s-a răspândit propaganda pro-Georgescu ar fi fost create în 2016, când rețeaua TikTok încă nu fusese lansată în afara Chinei. 


* Parchetul General se autosesizează după declasificarea documentelor CSAT 


Solicitare adresată procurorului şef DIICOT - în raport de indiciile privind săvârşirea unor infracțiuni aflate în competența structurii specializate de parchet, conform 
art.11 din OUG nr.78/2016 


* Şeful AEP: Nu e nicio cale de atac contra deciziei CCR de validare a turului întâi. Să vedem cum se desfăşoară turul 2 


Președintele Autorităţii Electorale Permanente (AEP) Toni Greblă a declarat joi că organizatoric alegerile prezidenţiale turul doi pot începe, fiind distribuite toate 
buletinele de vot. EI a subliniat că nu există nicio cale de atac împotriva deciziei prin care CCR a validat primul tur de scrutin. 


e Care sunt cotele Elenei Lasconi și a lui Călin Georgescu, pe cea mai mare platformă de pariuri din lume. Suma pariată a depășit 17 milioane de dolari 


Platforma Polymarket, cunoscută pentru predicțiile sale controversate şi pentru că a pariat corect pe victoria lui Donald Trump la alegerile prezidențiale din SUA, o 
cotează acum pe Elena Lasconi ca favorita alegerilor prezidențiale din România, programate pentru 8 decembrie 2024. 

